Estación de Passeig de Gràcia

Passeig de Gràcia é un intercambiador de metro e ferrocarril da cidade de Barcelona, situado baixo o paseo de Gràcia, entre a Gran Via de les Corts Catalanes e a rúa Aragó. É o punto de enlace das liñas L2, L3 e L4 do metro de Barcelona, a liña R2 de Proximidades Renfe e seis liñas de Media Distancia.

Historia
Estación de Adif
O apeadoiro de Passeig de Gràcia foi construído en 1902, aínda que naquel momento os trens circulaban ao aire libre a través dunha longa trincheira por toda a rúa Aragó, enlazando as liñas de Tarragona e Xirona, inaugurada en 1882. Entre 1954 e 1959 cubriuse e transformouse na estación que aínda existe actualmente.

Estacións do metro de Barcelona
A historia da estación de metro remóntase a 1924, cando se inaugura a primeira liña do Metro de Barcelona, o Gran Metro, a que actualmente é a L3. A estación abriu co nome de Aragón por estar situada preto da intersección do paseo de Gràcia coa rúa Aragó.

En 1926 abriuse o ramal do Gran Metro que se dirixía cara á actual estación de Jaume I, primeiro tramo da actual L4 que partía desde a estación de Aragón cun ramal.

En 1972 pechouse o ramal da entón liña III e reabriuse un ano máis tarde como unha nova liña separada con novas plataformas e cambiando o nome da estación polo de Aragón-Gran Vía.

En 1982, coa reorganización dos números de liñas e cambios de nome de estacións, adoptou o nome actual.

Finalmente, en 1995 abriuse a estación da L2 quedando a configuración da estación como está actualmente.

Instalacións e servizos ferroviarios
Estacións do metro
A estación podémola diferenciar en dúas partes, a parada da liña L3 situada xunto á estación de Adif e a 250 metros das estacións das liñas L2 e L4, que están a moi pouca distancia e comparten accesos.

A parada da L3 está baixo o paseo de Gràcia, entre as rúas Consell de Cent e Aragó e ten un vestíbulo en cada extremo. Do de Consell de Cent sae un longo corredor de 250 metros que enlaza coas estacións das liñas L2 e L4. Do de Aragó pódese enlazar directamente co vestíbulo da estación de Adif de Barcelona-Passeig de Gràcia.

A parada da L4 está situada baixo o paseo de Gràcia, entre a Gran Vía e a rúa Diputació e dispón dun só vestíbulo situado na parte sur da estación. Este vestíbulo ten un acceso desde a Gran Vía, esquina co paseo de Gràcia. Ademais comparte acceso coa L2.

Finalmente, a parada da L2 está baixo a Gran Vía no cruzamento co paseo de Gràcia. A estación dispón de dous accesos, un por Gran Vía con Rambla Catalunya e outro por Gran Vía con Pau Claris, compartido coa L4.

 Orixe/destino  <<  Liña  >>  Destino/orixe Paral·lel  Universidade  20px|L2  Tetuan  Badalona Pompeu Fabra Zona universitaria  Cataluña  20px|L3  Diagonal  Trinitat Nova Trinitat Nova  Girona  20px|L4  Urquinaona  La Pau

Estación de Adif
A estación actual de Passeig de Gràcia dispón de catro accesos desde a rúa, un en cada cruzamento do Paseo de Gràcia coa rúa Aragó. Todos estes conflúen nun vestíbulo que tamén dispón de acceso directo á liña L3 do metro de Barcelona. O vestíbulo da estación dispón de portelos, máquinas de venda automática de billetes e quiosco. Por un nivel inferior circulan os trens, formado por dúas vías con plataformas laterais que dispoñen de bar-cafetería cada unha delas. O acceso ao nivel inferior desde o vestíbulo, realízase a través de escaleiras fixas. Ademais, o acceso á vía 2 ten un acceso directo desde o corredor de enlace co metro.

No cruzamento coa rúa Pau Claris hai outro vestíbulo de dimensións reducidas con dous accesos desde a rúa. O enlace cos dúas plataformas realízase a través de escaleiras, aínda que de cada plataforma hai unha escaleira mecánica de saída que sobe ata o nivel da rúa directamente. En Roger de Llúria hai unha saída de urxencia da estación, unha para cada unha das plataformas.

 Orixe/destino  <<  Liña  >>  Destino/orixe  Rodalies de Catalunya de Renfe Castelldefels  Sants  18px|R2  El Clot-Aragó  Granollers Centre AeroportSants  25px|R2 nord  Sant CeloniMaçanet-Massanes Sant Vicenç de CaldersVilanova i la Geltrú  25px|R2 sud  Estación de França  Estación de França Media Distancia Barcelona-Sants  Barcelona-Sants  18px|R11  Barcelona-El Clot-Aragó  XironaFigueresPortbou / Cerbère Lleida-Pirineus  18px|R13 18px|R14 Barcelona-Estació de França  Barcelona-Estació de França ReusMóra la NovaFlixRiba-roja d'Ebre  18px|R15 CambrilsTortosaVinaròsValència-Nord  18px|R16 CaspeZaragoza-Delicias  18px|Ca6 

 Accesos 
 Rambla Catalunya - Gran Via (L2)
 Passeig de Gràcia - Gran Via (L2 e L4)
 Carrer Consell de Cent (L3)
 Carrer Aragó (L3 e Adif)
 Carrer Pau Claris (Adif)

Galería de imaxes

 Véxase tamén 
Metro de Barcelona
Proximidades Barcelona

Categoría:Estacións de tren de Barcelona
Categoría:Estacións do metro de Barcelona